open-index/open-wikipedia-markdown huggingface dataset:
Mocedades

**Mocedades** on espanjalainen yhtye joka luultavasti parhaiten tunnetaan vuoden 1973 euroviisuista, jossa he sijoittuivat toiseksi kappaleella "Eres tú". Kappaleesta tuli suuri hitti Euroopassa ja Yhdysvalloissa. Kappale oli yksi 14 laulusta jotka pääsivät loppukilpailuun vuoden 2005 Congratulations-tapahtumassa, jossa valittiin kaikkien aikojen parasta euroviisukappaletta. Vaikka Mocedadeksen jäsenet ovatkin baskeja, ovat he aina laulaneet muilla kielillä, pääosin espanjaksi.

## Aiheesta muualla
* Eres Tún lyriikka
* Virallinen sivusto
Vuonopingviini

**Vuonopingviini** (*Eudyptes pachyrhynchus*) on pingviinilaji, jota voi tavata ainoastaan Uudessa-Seelannissa.

## Koko ja ulkonäkö

Vuonopingviinit ovat noin 60 senttimetriä pitkiä ja painavat noin 4 kilogrammaa. Vuonopingviinin tunnistaa nokan juuresta alkavasta keltaisesta raidasta, joka on kummallakin puolella päätä. Selän ja kylkien väritys on tumman sinisenharmaa, vatsa valkoinen. Pingviineillä on oranssi nokka, joka on aikuisilla urospingviineillä hieman muita pidempi.

## Levinneisyys

Vuonopingviini elää Uudessa-Seelannissa Eteläsaaren lounaisessa osassa lauhkealla sademetsäalueella lähellä rannikkoa. Niitä voi tavata myös Stewartinsaarella sekä Foveaux’nsalmen pienillä saarilla. Vuonopingviinejä elää Uudessa-Seelannissa arviolta 2 500-3 000 paria. Populaation koko on pienentynyt kolmasosan 1980-luvun määrästä. Lajin uhkana ovat muun muassa saarelle tuodut koirat. Poikasien uhkana ovat myös kissat, rotat ja kärpät.

## Lisääntyminen

Vuonopingviini tekee pesän risuista ja ruohosta, yleensä onkaloihin, puiden juurille tai tiheään pensaikkoon. Se tekee pesänsä hieman etäälle toisista pesistä, muutamien metrien päähän. Pesintäkausi alkaa kesäkuussa (keskitalvella), usein edellisvuoden pesäpaikalle. Uros palaa pesäpaikalle hieman aiemmin naarasta, joka munii heinäkuussa kaksi munaa. Toisena munitusta munasta kuoriutuu poikanen yleensä muutaman päivän ennen ensimmäisenä munitusta munasta kuoriutuvaa poikasta. Yleensä pienempi poikanen ensimmäisestä munasta kuolee nälkään muutaman päivän sisällä, koska ei pysty kilpailemaan ravinnosta aiemmin kuoriutuneen poikasen kanssa, joskin suosiollisina vuosina molemmat poikaset selviävät hengissä. Uros huolehtii poikasesta pari ensimmäistä viikkoa ja naaras vastaa ruokinnasta. Sen jälkeen molemmat huolehtivat ruokinnasta noin 75 päivän ajan. Poikaset jättävät pesän marraskuussa kymmenen viikon ikäisinä ja palaavat pesimään kotiyhteisöönsä viiden vuoden ikäisinä.

## Ravinto

Vuonopingviinien ravinto vaihtelee niiden elinpaikasta riippuen, mutta pääasiassa se koostuu kaloista, äyriäisistä ja pienistä mustekaloista.

## Lähteet

## Aiheesta muualla
*Fiordland penguin
Latinalaisen Amerikan tutkimus

**Latinalaisen Amerikan tutkimus** on Latinalaista Amerikkaa käsittelevä aluetutkimuksen haara. 

Suomessa Latinalaisen Amerikan tutkimusta voi opiskella Helsingin yliopiston humanistisessa tiedekunnassa maailman kulttuurien laitoksella, jossa se on yksi alue- ja kulttuurintutkimuksen oppiaineen opintosuunnista. Aiemmin Latinalaisen Amerikan tutkimus toimi osana entistä Helsingin yliopiston Renvall-instituuttia.

## Aiheesta muualla
* Latinalaisen Amerikan tutkimus Helsingin yliopistolla
* Maailman kulttuurien laitos
Vierde Divisie

**Vierde Divisie** on Alankomaiden jalkapalloilun viidenneksi korkein sarjataso. 

Sarja on jaettu kahteen osaan: lauantai- ja sunnuntaisarjoihin, mikä juontaa juurensa yhteiskunnan pilarisaatiosta. Lauantaisin pelaavat vanhat protestanttiset seurat, jotka eivät ennen vanhaan saaneet pelata sunnuntaisin, ja sunnuntaisin pelaavat vanhat katoliset ja työväen seurat, joiden pelaajien täytyi olla lauantaisin töissä. Vaikka pilarisaatiota ei enää nyky-yhteiskunnassa niin voimakkaana olekaan, on jako jalkapallossa silti säilynyt. 

Lauantai- ja sunnuntaisarjat ovat kumpikin jaettu kolmeen lohkoon maantieteellisen sijoittumisen mukaan:
* Lauantai-Hoofdklasse A:n ja Sunnuntai-Hoofdklasse A:n seurat ovat Alankomaiden länsiosasta
* Lauantai-Hoofdklasse B:n ja Sunnuntai-Hoofdklasse B:n seurat ovat Alankomaiden keski- ja eteläosista

Kummankin päivän lohkojen voittajat ratkaisevat keskenään lauantai- ja sunnuntaimestaruudet. Lauantai- ja sunnuntaimestarit kohtaavat ottelussa, jossa ratkaistaan Alankomaiden amatöörimestaruus.

Jokaisen kuuden lohkon lohkovoittaja nousee seuraavaksi kaudeksi Topklasseen. Nousumahdollisuus Hoofdklassen joukkueilla on ollut kaudesta 2010-2011. Tätä ennen Hoofdklassen joukkueet eivät voineet pelillisillä ansioilla nousta sarjaporrasta ylemmäs, koska toiseksi korkein sarjataso Eerste Divisie oli ammattilaissarja, jonne päästäkseen seuran oli täytettävä erinäiset vaatimukset. Nousun mahdollistamiseksi Hoofdklassen yläpuolelle perustettiin Topklasse. 

Hoofdklassesta alempi sarjataso on Eerste Klasse.

## Lähteet

* lähde hollanniksi
Kanssasotija

**Kanssasotija** on toisen maan tai toisten maiden kanssa sotaa samanaikaisesti samaa vihollista tai samoja vihollisia vastaan käyvä maa, jolla ei ole kumppaneihinsa nähden minkäänlaista poliittista liittoa yhteisestä sodan päämäärästä. Kanssasotiva valtio voi näin ollen tehdä esimerkiksi rauhan kumppaneistaan riippumatta, koska sotilaallinen liittosuhde ei rajoita sen ulkopolitiikkaa.

## Toinen maailmansota

Toisen maailmansodan aikana (1939-1944) kansallissosialistinen Saksa ja Neuvostoliitto olivat kanssasotijoita Puolan offensiivissa (1939). Suomi oli jatkosodassa (1941-1944) Saksan kanssasotija *[[de jure]]*, mutta liittolainen *[[de facto]]*. Lapin sodassa (1944-1945) Suomi oli puolestaan liittoutuneiden, siis myös Neuvostoliiton kanssasotija.

## Lähteet
Hyökkäyssota

**Hyökkäyssota** on sota, jota käydään ilman laillista syytä. Kansainvälisen oikeuden mukaan sotaa saa käydä vain puolustukseksi tai YK:n turvallisuusneuvoston päätöksellä.

Hyökkäyssodan suunnittelu on yksi Lontoon sopimuksessa määritellyistä sotarikoksista. Se mainitaan artiklassa kuusi ”rikoksena rauhaa vastaan”. Liittoutuneet valtiot – Yhdysvallat, Yhdistynyt kuningaskunta, Ranska ja Neuvostoliitto – allekirjoittivat sopimuksen  8. elokuuta 1945. Se oli pohjana Euroopan akselivaltojen sotarikollisiksi katsottujen henkilöiden tuomitsemiskäytännöille.

Rikoksia rauhaa vastaan käytettiin myös eräänä johtavana käsitteenä Suomen sotasyyllisyysoikeudenkäynnissä. Suomessa asia on jälkikäteen herättänyt kritiikkiä, koska lakia sovellettiin yleisen suomalaisen oikeuskäytännön vastaisesti taannehtivasti.

## Lähteet
Parhaat 1

**Parhaat 1** on Matin ja Tepon kokoelma-albumi, joka julkaistiin vuonna 1985 tupla-LP:nä ja se sai platinaa. Myöhemmin siitä tehtiin CD-versio, johon sisältyi vain 22 kappaletta. Albumi on myynyt platinalevyn oikeuttavan määrän.
## Kappaleet
### LP-versio
# Cara mia
# Et voi tulla rajan taa
# Illan viimeinen
# Jos olet onnellinen
# Kai vielä muistat minut kerran
# Kirkkohäät
# Kissankultaa
# Kuin lento perhosen
# Kuka on tuo mies
# Kunnon mies
# Kuulut aikaan parhaimpaan
# Kyllä maailma on ihmeellinen
# Lokkien huudot jo kantaa
# Lähtöhetki
# Malja muistolle
# Me oomme täältä
# Minuun voit luottaa
# Missä sitä ollaan oltu
# Mä joka päivä töitä teen
# Nousee päivä laskee päivä
# Näitä polkuja tallaan
# Olen kiitollinen tänään
# Olet kaikki
# Paras ystävä
# Pidä itsestäsi huolta
# Pieni on mun maailmain
# Se oikea
# Sinä sen teit
# Tule jo tänään
# Tänään mä yksin oon
# Yksi päivä riittää
# Ystävän jos menetän
# Äiti 

### CD-versio
# Kissankultaa
# Pidä itsestäsi huolta
# Missä sitä ollaan oltu
# Cara Mia
# Tule jo tänään
# Kuka on tuo mies
# Jos olet onnellinen
# Mä joka päivä töitä teen
# Kuulut aikaan parhaimpaan
# Tämä yö
# Kunnon mies
# Se oikea
# Kirkkohäät
# Olen kiitollinen tänään
# Et voi tulla rajan taa
# Kaiken takana on nainen
# Nousee päivä, laskee päivä
# Minuun voit luottaa
# Kyllä maailma on ihmeellinen
# Lähtöhetki
# Me olemme täällä
# Näitä polkuja tallaan

## Lähteet
Eerste divisie

**Eerste divisie** on Alankomaiden jalkapallon toiseksi korkein sarjataso. Sillä on yhteinen nousu- ja putoamissysteemi pääsarja Eredivisien kanssa.

## Pelisysteemi
Sarjaan kuuluu 20 joukkuetta, jotka pelaavat keskenään kaksinkertaisen sarjan, kerran kotona ja kerran vieraissa. Joukkueet kohtaavat toisensa kerran syyskauden aikana ja toistamiseen kevätkaudella joulun ja uudenvuoden käsittävän talvitauon jälkeen.

Kauden päätteeksi sarjasta nousee kolme joukkuetta Eredivisieen. Jupiler Leaguen mestarijoukkue nousee suoraan, sijoille 2.-5. sijoittuneet joukkueet pelaavat noususta karsintaottelut. Sarjan viimeinen joukkue putoaa sarjatasoa alemmas Tweede Divisiehen.

## Joukkueet kaudella 2023–2024

* ADO Den Haag
* SC Cambuur
* FC Den Bosch
* FC Dordrecht
* FC Eindhoven
* FC Emmen
* De Graafschap
* FC Groningen
* Helmond Sport	
* Jong Ajax	
* Jong AZ
* Jong PSV
* Jong FC Utrecht
* MVV Maastricht
* NAC Breda	
* Roda JC
* Telstar
* TOP Oss
* VVV-Venlo
* Willem II Tilburg

## Aiheesta muualla
* Virallinen sivusto
SBV Vitesse

**SBV Vitesse** on jalkapalloseura Arnhemista, Alankomaista. Joukkue pelaa maan toiseksi korkeimmalla sarjatasolla Eerste Divisiessä.  

Vitesse perustettiin 14. toukokuuta vuonna 1892 krikettiseuraksi, mutta saman vuoden syksyllä alkoi myös jalkapallotoiminta.

## Saavutuksia
* Alankomaiden Cupin mestaruus 2017
* Gelderlandin mestaruus 1895 ja 1896
* Itäisen 1e Klassen mestaruus 1897, 1898, 1903, 1913, 1914, 1915 ja 1953
* Itäisen 2e Klassen mestaruus 1923, 1941, 1944, 1946 ja 1950
* 1. divisioonan mestaruus 1977 ja 1989
* 2. divisioonan mestaruus 1966

## Entisiä päävalmentajia

*  Hans Westerhof 2008
*  Aad de Mos 2006–2008
*  Ronald Koeman 2000–2001
*  Artur Jorge 1998
*  Henk ten Cate 1997–1998
*  Leo Beenhakker 1996–1997
*  Fred Rutten 2012–2013
*  Peter Bosz 2013–2016
*  Henk Fraser 2016–2018
*  Thomas Letsch 2020–2022

## Aiheesta muualla

* Virallinen sivu
Stewart Granger

**Stewart Granger** (6. toukokuuta 1913 – 16. elokuuta 1993) oli englantilainen näyttelijä, tunnettu sankarillisista ja romanttisista rooleista. Pitkä, tumma ja komea Granger oli suosittu näyttelijä 1940–1960-luvuilla. 

Granger syntyi Lontoossa. Hänen alkuperäinen nimensä oli James Lablache Stewart, mutta hän muutti nimensä, jottei häntä olisi sekoitettu kuuluisaan amerikkalaiseen näyttelijään James Stewartiin. Hän aloitti elokuvauransa vuonna 1933, ja vuonna 1943 elokuva *Seikkailija Jamaikasta* (The Man in Grey) teki hänestä kotimaassaan Britanniassa tähden. 1950-luvun alussa hän siirtyi Hollywoodiin ja alkoi näytellä myös seikkailuelokuvissa kuten *[[Zendan vanki (vuoden 1952 elokuva)|Zendan vanki]]* (1952). Stewart Granger oli kolme kertaa naimisissa, ja avioliitoista syntyi neljä lasta. Vuonna 1956 Grangeristä tuli Yhdysvaltain kansalainen. Hän kuoli eturauhassyöpään Santa Monicassa Kaliforniassa 80-vuotiaana.

## Aiheesta muualla

*
Arttu Brummer

**Kaarle Arttu Brummer-Korvenkontio** (alk. **Karl Artur Brummer**; 10. toukokuuta 1891 Hämeenlinna – 4. maaliskuuta 1951 Helsinki) oli suomalainen muotoilija ja suomalaisen taideteollisuuden keskeinen vaikuttaja. Hän oli Taideteollisen keskuskoulun opettaja ja vuodesta 1944 sen taiteellinen johtaja. Taideteollisuusyhdistys Ornamo on perustanut hänen mukaansa nimetyn Brummer-palkinnon. 

Brummer perusti oman suunnittelutoimiston vuonna 1913 valmistuttuaan huonekalusuunnittelijaksi. Taideteollisuuskeskuskoulussa hänen opetusaineitaan olivat yleinen sommittelu (vuodesta 1919 alkaen), huonekalusommittelu (1928 alkaen) sekä muoto-oppi (1944 alkaen). Lisäksi Brummer opetti oman kiinnostuksensa pohjalta heraldiikkaa. Hän oli aktiivinen kirjoittaja ja kriitikko. Brummer edusti konservatiivista vastapoolia 1930-luvun funktionalismille, jota puolestaan edusti muun muassa Alvar Aalto. Hänen tyylinsä sijoittui art decon sekä 1920-luvun klassismin välimaastoon. Brummer suunnitteli sisustuskokonaisuuksia muun muassa Eduskuntataloon sekä Helsingin yliopiston päärakennuksen uudelle puolelle. Hänen suunnittelemansa lasiesineet olivat uniikkitöitä.

Brummerin vanhemmat olivat filosofian maisteri, latinan ja suomen kielen lehtori Karl Emil Fabian Brummer ja Hildur Helena Maria Nordenswan. Hän oli naimisissa kahdesti, vuosina 1921–1923 tekstiilitaiteilija Eva Anttilan kanssa ja 1926–1951 tekstiilitaiteilija Eva Brummerin kanssa. Heidän poikansa oli professori Markus Brummer-Korvenkontio (1931–2024). 

## Lähteet
* 

## Kirjallisuutta
* Aav, Marianne (toim.): *Arttu Brummer: Taideteollisuuden tulisielu.* Taideteollisen korkeakoulun julkaisuja B 20, 1991.
* *Ateneum maskerad: Taideteollisuuden muotoja ja murroksia. Taideteollinen korkeakoulu 130 vuotta.* 1999
*Kalha, Harri: *Muotopuolen merenneidon pauloissa: Suomen taideteollisuuden kultakausi – mielikuvat, markkinointi, diskurssit.* 1997
*Priha, Päikki: *Rakkaat ystävät: Suomen Käsityön Ystävät 120 vuotta.* 1999. 
*Huovio, Ilkka, 1991. Näkijä ja tekijä. *Arttu!* 3/1991. Taideteollisen korkeakoulun tiedotuslehti.

## Aiheesta muualla
*Arttu Brummer Designforumin sivuilla. 
*Arttu Brummerin suunnittelemia lasiesineitä.
*
Tuula Kojo

**Tuula Susanna Kojo** (s. 9. lokakuuta 1962 Pieksämäki) on suomalainen kirjallisuuden suomentaja. Hän on valmistunut filosofian kandidaatiksi 1991 Turun yliopistosta ja suorittanut kieliopintoja Uppsalan, Tukholman ja Istanbulin yliopistossa.

Kojo on vuodesta 1995 suomentanut kirjallisuutta turkista ja ruotsista. Hän on suomentanut Nobel-palkinnon vuonna 2006 saaneen Orhan Pamukin teokset yhtä lukuun ottamatta, jonka Kalevi Nyytäjä on suomentanut englanninkielisestä laitoksesta. Lisäksi hän on toiminut vapaana toimittajana ja asioimistulkkina.

## Palkinnot
* Kääntäjien valtionpalkinto 2005.

## Lähteet

## Aiheesta muualla
* Haastattelu Helsingin Sanomissa
Matti & Teppo (albumi)

**Matti ja Teppo** on Matin ja Tepon vuonna 1986 julkaistu studioalbumi. Albumi on myynyt kultalevyn oikeuttavan määrän.
## Kappaleet
# 
# 
# 
# 
# 
# 
# 
# 
# 
# 

## Lähteet
Moottoritorpedovene Vasama

**Moottoritorpedovene Vasama** (Neuvostoliiton laivastossa *TK 52*) oli Suomen merivoimien moottoritorpedovene ja myöhemmin partiovene. 

## Valmistus

Neuvostoliiton laivasto tilasi *TK No 52:n* brittiläisellä lisenssillä Leningradista, missä  köli laskettiin 1939 telakkanumerolla 11. Alus laskettiin vesille kesällä 1941 ja valmistui 5. syyskuuta 1941. Se luovutettiin syyskuussa Neuvostoliiton Itämeren laivastolle.

## Palvelus
Alus hylättiin Suursaaren edustalle, mistä Suomen laivaston alukset valtasivat sen 14. lokakuuta 1941 uponneena myrskyssä Borstölle. Vallattu alus nimettiin *Vasamaksi*.

On erilaisia tarinoita siitä, mitä alus oli tekemässä. Se oli joko pakenemassa saksalaisten hyökkäystä Viron saarille ja yrittämässä päästä Hankoon tai se kuului ensimmäiseen Hangon evakuointivaiheeseen. 

Alus oli vuonna 1941 tehokkain suomalainen lajissaan. Siinä oli ensimmäisenä 20 mm konetykki, joka osoittautuikin hyvin tarpeelliseksi ensimmäisessä operaatiossa eli Somerin loppuevakuoinnissa. Lisäksi aluksessa oli venäläismallinen hyvin tehokas savutuslaite pakoputkissa. Veneen ensimmäinen suomalainen päällikkö oli luutnantti Toivo Siivonen 

Se oli moottoritorpedoveneenä syksyllä 1941 ja purjehduskaudella 1942. Italiasta ostettujen veneiden saapuessa 1943 näistä poikkeava ja hitaampi *Vasama* muutettiin vartioveneeksi, jolloin torpedonheittimet korvattiin 40 mm konetykillä.

Syksyllä 1944 alus luovutettiin takaisin Neuvostoliitolle eikä sen myöhemmistä vaiheista tiedetä.

## Lähteet
*
*
*
*

### Viitteet
Girls, Girls, Girls

**Girls, Girls, Girls** on yhdysvaltalaisen rock-yhtye Mötley Crüen neljäs studioalbumi. Se julkaistiin toukokuussa 1987. Albumi sijoittui samana vuonna Billboard-listoilla Yhdysvalloissa sijalle 2 ja Britanniassa sijalle 14. Yhdysvalloissa albumin edelle meni vain Whitney Houstonin *[[Whitney (albumi)|Whitney]]*. Levyn tunnetuimpia kappaleita ovat singlet ”Wild Side”, ”You’re All I Need” sekä nimikkoteos ”Girls, Girls, Girls”. Jokaisesta mainitusta on tehty myös Wayne Ishamin ohjaama musiikkivideo.

## Albumin taustaa
Yhtyeen basisti sekä pääasiallinen sanoittaja Nikki Sixx oli levyn äänittämisen aikoihin koukussa heroiiniin, minkä johdosta hän ei kyennyt antamaan kaikkeaan kappaleiden kirjoittamiseen ja äänittämiseen. Hän ei pystynyt myöskään hallitsemaan asioita aikaisempaan tapaan. Tuottaja Tom Wermanilla oli suuri vastuu uuden albumin onnistuneessa valmistumisessa.

Kappale ”Wild Side” on yhtyeen tyylille sopivaksi muokattu versio Isä meidän -rukouksesta. Ajatus oli Nikkin oma. Kappale ”Girls, Girls, Girls” on kunnianosoitus naisille sekä yhtyeen riettaalle elämäntyylille ja sen loppusoolo päättyy kesken kaiken, kun yhtyeen kitaristi Mick Mars putoaa tuoliltaan humalassa kesken äänittämisen. ”Dancing on Glass” kertoo huumeriippuvuudesta. ”Five Years Dead” perustuu Nikkin lukemaan samannimiseen kirjaan vuodelta 1938. Balladi ”You’re All I Need” perustuu Nikkin entiseen Nicole-nimiseen tyttöystävään, jonka hän ajatteli pettävän tätä näyttelijä Jack Wagnerin kanssa. Wagnerilla oli lähes samanniminen kappale ”All I Need” vuodelta 1985, jossa mies surmaa rakastamansa naisen saadakseen tämän itselleen ikuisiksi ajoiksi. Yhtyeen kappaleeseen kuvattu musiikkivideo perustuu Wagnerin omaan teokseen eikä sisältänyt alkujaan ainuttakaan otosta itse yhtyeestä, kunnes niitä kuvattiin myöhemmin ohjaaja Wayne Ishamin studiolla ja lisättiin videoon levy-yhtiön vaatimuksesta. Albumin päätösraita ”Jailhouse Rock” on liveäänitys yhtyeen Theatre of Pain -kiertueelta vuodelta 1986.

## Kappaleluettelo

## Arvostelut
*AllMusic: 

## Kokoonpano
* Vince Neil – laulu
* Nikki Sixx – basso
* Mick Mars – kitara
* Tommy Lee – rummut

## Aiheesta muualla
* 
*
Taigakirvinen

**Taigakirvinen** (*Anthus hodgsoni*) on metsäkirvistä muistuttava, västäräkkien heimoon lukeutuva varpuslintu.

## Koko ja ulkonäkö
Linnun pituus on 14–15,5&nbsp;cm ja paino keskimäärin 22&nbsp;g. Habitukseltaan muistuttaa suuresti tavallista metsäkirvistä. Myös äänet ja laulu ovat hyvin samankaltaiset. Takavarpaan kynsi on lyhyt ja käyrä kuten metsäkirvisellä, muilla kirvisillä se on pitempi ja suorempi.

Lajin entinen nimi oli intiankirvinen.

## Esiintyminen
Siperia, Mongolia, Kiina ja Japani. Esiintymisen luoteisreuna ulottuu Eurooppaan Uralin länsipuolelle. Tavataan toisinaan Suomessa, pääasiassa syksyisin. Talvehtii etenkin Intiassa.

## Elinympäristö
Taigan harvapuustoiset havumetsät, mutta pesii myös koivikoissa, lepikoissa ja lehtikuusikoissa.

## Lisääntyminen
Pesä maassa kasvillisuuden suojassa. Munien haudonta-aika on 12–13&nbsp;päivää, molemmat puolisot hautovat.

## Ravinto
Kesällä hyönteiset ja muut selkärangattomat, talvella myös siemenet. Ruokailee maassa.

## Lähteet

## Aiheesta muualla

* Hario, Martti 1982: Intiankirvinen *Anthus hodgsoni** toisen kerran Suomessa. – Lintumies 1.1982 s. 41–42. LYL.
Dinah Washington

**Dinah Washington** (alun perin **Ruth Lee Jones**, ) oli yhdys­valtalainen blues-, rhythm and blues- ja jazzlaulaja.

## Varhainen elämä

Washington muutti perheensä mukana jo lapsena Chicagoon. Hän lauloi kirkkokuorossa omalla nimellään samaan aikaan, kun jo esiintyi ravintoloissa nimellä Washington, mutta ei suostunut myöhemmin levyttämään gospelmusiikkia.

## Ura
Washington voitti harrastajaesiintyjäkilpailun 15–vuotiaana ja alkoi esiintyä yökerhoissa pianistina ja laulajana vuonna 1942. Sieltä hänet löydettiin Lionel Hamptonin yhtyeeseen. Samassa yhteydessä Ruth Jones sai taiteilijaimen Dinah Washington. 

Washington sai Grammy-palkinnon kappaleesta ”What a Diff’rence a Day Makes” parhaana rhythm and blues -esityksenä vuonna 1959. Saman­niminen albumi ei saanut kriitikoilta myönteistä vastaan­ottoa, vaan sitä syytettiin kaupallisuudesta. Albumi olikin kaupallinen menestys. Sittemmin Washington jatkoi samalla linjalla.

## Yksityiselämä

Washingtonin yksityis­elämä oli rikkonaista. Hän ehti olla naimisissa seitsemän kertaa ja hänellä oli useita rakastajia, joista yksi oli Quincy Jones. Washington kuoli 39-vuotiaana laihdutus­lääkkeen ja alkoholin yliannostukseen.  Hänen hautansa on Burr Oak -hautaus­maalla Alsipissa Illinoisissa.

## Diskografia

*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Palkintoja

* Grammy (1959)

## Kirjallisuutta

* 

## Lähteet

## Aiheesta muualla
Chester Gould

**Chester Gould** (20. marraskuuta 1900 – 11. toukokuuta 1985) oli yhdysvaltalainen sarjakuvataiteilija, jonka luomus on sankaripoliisi Dick Tracy. Gould kirjoitti ja piirsi Dick Tracyä vuosina 1931–1977. Sarjakuva on erityisen tunnettu groteskista, lähes hirviömäisestä konnagalleriastaan.

Chester Gould syntyi Oklahoman Pawneessa. Vuonna 1919 perhe muutti saman osavaltion Stillwateriin. Piirtäjän uransa Gould aloitti piirtämällä urheiluaiheisia pilapiirroksia *City Daily Oklahomian* -lehteen vuosina 1921–1923. Gould kävi Stillwaterissa vuoden ajan yliopistoa mutta muutti opiskelemaan Chicagoon, Illinoisiin. Hän valmistui yliopistosta vuonna 1923.

Ensimmäisen strippinsä *Fillum Falbles* hän teki William Randolph Hearstin levityssyndikaatille vuonna 1924.

Vuonna 1931 *[[Chicago Tribune]]* palkkasi hänet sarjakuvapiirtäjäksi ja Dick Tracy alkoi ilmestyä. Hän piirsi sanomalehtisarjakuvaansa seuraavat 46 vuotta. Gould ei yleensä hahmotellut juonta etukäteen vaan improvisoi tarinan kulun päivä kerrallaan.

## Lähteet
Navapolatsk

**Navapolatsk** () eli **Novopolotsk** (, ) on nuori teollisuus- ja yliopistokaupunki ja maakuntahallinnon alainen kaupunkipiiri Valko-Venäjän pohjoisosassa, Vitsebskin maakunnassa.

Vuoden 2009 väestönlaskennassa kaupungissa oli 98&nbsp;138 asukasta. Hallinnollisesti Navapolatskin kaupunkipiiri () käsittää lisäksi Väinäjoen pohjoispuolella sijaitsevan Baravuh’an kaupunkimaisen taajaman (5&nbsp;469 as.) ja sen viereisen kylän. Maantieteellisesti Navapolatskin kaupunki sijaitsee Polatskin hallintopiirin sisällä, Väinäjoen rannalla 6 kilometriä Polatskin kaupungin länsipuolella. Etäisyys Valko-Venäjän pääkaupunkiin Minskiin maanteitse noin 240 km ja maakuntakeskukseen Vitsebskiin 110 km.

Navapolatsk eli "uusi Polatsk" perustettiin vuonna 1958; kaupunkityyppisen taajaman nimenä oli vuosina 1959-1963 Polatski (Polotski). Se syntyi petrokemian tehdaskompleksin ympärille. Kun uusia tehtaita alettiin rakentaa Polatskin länsipuolelle, ne sijoitettiin päästöjen pelossa useamman kilometrin etäisyydelle. Myöhemmin päätettiin rakentaa tehdastyöläisille asumataloja ja niitä seurasivat paloasema, sairaala ja koulu. 

Vuonna 1968 perustettu Polatskin valtiollinen yliopisto sijaitsee Navapolatskissa.

Venäläisen Družba-öljyputken Unetšan pumppuasemalta lähtevä sivuhaara saapuu Navapolatskiin, ja jatkaa edelleen Latvian Ventspilsiin ja Liettuan Butingeen. Navapolatskiin saapuu myös toinen öljyn siirtoputki Venäjän Jaroslavin alueelta Tverin alueen Andreapolin ja Velikije Lukin kautta.

## Asukasluvun kehitys

Vuoden 1959 väestönlaskennassa taajaman nimi oli Polotski ().
 
## Kuvagalleria

Kuva:Navapolatsk1.JPG|Näkymä jalostamoalueen suuntaan.
Kuva:Navapolatsk2.JPG|Navapolatskin pääkatua. Vasemmalla elokuvateatteri Minsk.
Kuva:Navapolatsk3.JPG|Afganistanin sodan muistomerkki asuintalojen lähellä Navapolatskissa.
Kuva:Navapolatsk2.jpg|Katolinen kirkko Navapolatskissa.


## Lähteet

## Aiheesta muualla

* Lyhyt kaupunkikuvaus   (garady.org)
* НОВОПОЛОЦК- Tietoa kaupungista & keskustakartta  (dorogiby.info)
* WikiMapia, map link to Navapolatsk  
* Neuvostoliiton aikaista topografiakarttaa 1:100 000 ja 1:200 000 alueesta 
* Kaupunkikartta (tgt.ru)  
* Polotsk State University - Polotskin valtiollisen yliopiston sivut   tai 
* Naftan oil refinery   (naftan.by)
* Belarus to Invite Russian Company to Buy Stakes in Oil Transporters in Navapolatsk  
* Alternative oil routes 
* Belarus to Privitise Part of its Petrochemical Industry
Fuji

**Fuji** voi tarkoittaa ainakin seuraavia asioita:

* Fuji, vuori Japanissa
* Fuji, joki Japanissa
* Fuji, kaupunki Japanissa
* Fuji, japanilainen taistelulaiva vuodelta 1896
* Fuji, japanilainen hävittäjä vuodelta 1920
* Fujifilm, japanilainen valokuvausalan yhtiö
* Fuji TV, japanilainen televisioyhtiö
* Fuji, omenalajike
* Japaninsinisade (jap. *fuji*), *Wisteria floribunda*, japanilainen runsaasti kukkiva köynnöskasvi
* 1584 Fuji, päävyöhykkeen asteroidi.

## Henkilöitä

* Takako Fuji (s. 1972), japanilainen näyttelijä.

## Katso myös
Fuji liittyy myös seuraaviin:

* Fuji-luokka, Keisarillisen Japanin laivaston laivaluokka, johon myös Fuji-laiva kuuluu
* Fuji Heavy Industries, FHI, japanilainen teollisuusyritys
* Fuji Speedway, moottorirata Japanissa
* Fuji Toshida Motors, japanilainen autoalan yritys
* Fuji Cabin, Fuji Toshida Motorsin miniautomalli
* Fūjin, japanilaisessa mytologiassa ja sittemmin šintolaisuudessa esiintyvä tuulen jumala.
Pentti Valkonen

**Pentti Pekka Valkonen** (11. helmikuuta 1911 Sakkola – 6. lokakuuta 1944 Alatornio) oli suomalainen sotilas ja Mannerheim-ristin ritari numero 156. Jalkaväkirykmentti 11:n kolmannen pataljoonan komentajana toiminut majuri Valkonen nimitettiin Mannerheim-ristin ritariksi 7. lokakuuta 1944, kaatumisensa jälkeisenä päivänä.
__NOTOC__
## Sotilasura
Jatkosodan alussa Valkonen oli III armeijakunnan Suomussalmen rintamalla. Hän oli ratkaisevasti vaikuttamassa Nouskuan lohkon, Vellammen–Oisiinlammen kannaksen puolustuksen pitämiseen sekä myöhemmin Tornion maihinnousutaistelussa menestymiseen. Suomussalmella 5. marraskuuta 1941 Valkonen määräsi pasifisti Arndt Pekurisen teloitettavaksi tämän kieltäydyttyä tarttumasta aseeseen toistuvista käskyistä huolimatta.

Syyskuun lopulla 1944 Valkosesta kaavailtiin Raahen suojeluskuntapiirin 2. yleisesikuntaupseeria nimellisesti ”valvomaan kotiuttamista” mutta tosiasiassa johtamaan aseiden hajavarastointia. Everstiluutnantti Usko Haahden mukaan Valkonen oli ensimmäisten 2. yleisesikuntaupseeriksi valittujen joukossa. Valkosen esimies kenraalimajuri Aaro Pajari kuitenkin kieltäytyi ehdottomasti luovuttamasta parasta pataljoonankomentajaansa, ja Valkoselle varattuun tehtävään nimitettiin kapteeni Osmo Vihma. Vain pari päivää tämän jälkeen Valkonen kaatui. 

## Lähteet
*
*

### Viitteet

## Kirjallisuutta
* 

## Aiheesta muualla
*Mannerheim-ristin ritarit.  Päämajamuseo.
*Pentti Pekka Valkosen biografia.  Pohjan Prikaatin Kilta.
Breitkopf & Härtel

**Breitkopf & Härtel** on maailman vanhin musiikkikustantamo, jonka perusti Bernhard Christoph Breitkopf (1695–1777) Leipzigissa vuonna 1719. Nykyisin yhtiön pääkonttori sijaitsee Wiesbadenissa ja haarakonttorit Leipzigissa ja Pariisissa. Aikaisemmin haarakonttoreita oli myös Berliinissä, Brysselissä, Lontoossa ja New Yorkissa. Breitkopf & Härtelin luettelossa on yli 1 000 säveltäjää, 8 000 teosta ja 15 000 nimekettä (nuotteja ja musiikkiaiheisia kirjoja).

Breitkopfin toiminta keskittyi aluksi kirjanpainamiseen. Myöhemmin Breitkopf hankki omistukseensa ”Zum Goldenen Bären” () -majatalon läheltä Leipzigin Tuomas- ja Nikolainkirkkoja. Majatalon vaakunaeläin toimii edelleen yrityksen liikemerkkinä. Ensimmäisiä askelia musiikin kustantamisessa oli vuonna 1736 julkaistu ”Schemellis Gesangbuch”, joka sisälsi muun muassa Johann Sebastian Bachin lauluja. Bernhard Christoph Breitkopfin poika Immanuel Breitkopf (1719–1794) kehitti huomattavasti nuottipainotekniikkaa.

”Härtel” lisättiin yrityksen nimeen 1795, kun Gottfried Härtel (1763–1827) osti sen. Breitkopf & Härtel alkoi tehdä läheistä yhteistyötä säveltäjien kanssa, joihin lukeutuivat Ludwig van Beethoven, Joseph Haydn, Felix Mendelssohn, Robert Schumann, Franz Liszt, Richard Wagner ja Johannes Brahms. Yritys alkoi valmistaa pianoja vuonna 1807. Pianonvalmistus loppui vuonna 1870. 

Breitkopf & Härtel julkaisi vuonna 1862 Ludwig Ritter von Köchelin laatiman Wolfgang Amadeus Mozartin teosluettelon, Köchelin luettelon ja 1950 Wolfgang Schmiederin tekemän Bachin teosten luettelon, joka tunnetaan nimellä Bach-Werke-Verzeichnis (BWV). 

Breitkopf & Härtel tuki kansainvälistä uraansa aloittelevaa Jean Sibeliusta vuodesta 1883 alkaen ja kustansi monien Sibeliuksen teosten julkaisun. Vuonna 1998 kustantamo alkoi julkaista Sibeliuksen teosten kriittistä kokonaislaitosta nimellä Jean Sibelius Works yhteistyössä Kansalliskirjaston ja Sibelius-Seuran kanssa.

## Lähteet
*Kustantamon verkkosivut
* Toivo Haapanen ym. (toim.): *Musiikin tietokirja* (2. painos), s. 61. Helsinki: Otava, 1957.
Ten Thousand Fists

**Ten Thousand Fists** on Disturbedin kolmas studioalbumi. Se nauhoitettiin tammi- ja kesäkuun 2005 välisenä aikana. Levy julkaistiin 20. syyskuuta 2005, jolloin edellisen albumin, *[[Believe (Disturbedin albumi)|Believen]]* julkaisusta oli kulunut kolme vuotta ja kolme päivää. 

Ten Thousand Fists nousi ilmestyessään billboardin listan ykköseksi, ja 6. tammikuuta 2006 se myi Yhdysvalloissa platinaa. 

Albumilta julkaistu single "Land of Confusion" on cover-versio Genesiksen samannimisestä kappaleesta vuodelta 1986. Singleinä julkaistiin sen lisäksi "Guarded", "Stricken" ja "Just Stop".

Kappale "Decadence" oli mukana Need for Speed: Most Wanted -kaahailupelin soittolistassa. 

## Kappaleet

## Kokoonpano
;Disturbed
* David Draiman - laulu
* Dan Donegan - kitara
* Mike Wengren - rummut, lyömäsoittimet

;Lisämuusikko
* John Moyer - bassokitara, taustalaulu

## Arvostelut
* Imperiumi: 9/10
* Soundi: 

## Lähteet
Arokiuru

**Arokiuru** (*Melanocorypha calandra*) on kiuruihin kuuluva varpuslintu.

## Koko ja ulkonäkö
Linnun pituus on 18–20&nbsp;cm ja paino 50–70&nbsp;g. Hieman kiurua suurempi paksunokkainen kiuru, jonka kaulan sivuilla on musta täplä. Töyhtö puuttuu. Siiven takareuna on valkoinen. Sukupuolet ovat samanvärisiä.

## Esiintyminen
Esiintymisalue ulottuu Välimeren maista Keski-Aasiaan, Portugalista lähelle Altaita. Eurooppalaiset populaatiot ovat pääasiassa paikkalintuja, mutta aasialaisista populaatioista osa on muuttolintuja, jotka saattavat muodostaa yli tuhannen linnun parvia, jotka usein lyöttäytyvät yhteen harmaasirkkujen kanssa. Euroopassa elää 20–47 miljoonaa yksilöä ja lajin kanta on elinvoimainen.

Lajia tavataan Suomessa satunnaisesti. Suomen ensihavainto tehtiin Raahessa 2.10.1977. Suomessa laji on tavattu 9 kertaa vuoden 2005 loppuun mennessä.

## Elinympäristö
Monenlaiset avomaat, kuten puoliaavikot, arot ja viljelysaukeat. Suosii kuivia ja kuumia alueita.

## Lisääntyminen

Pesä on maassa kasvillisuuden suojassa. Munia on 3–6, tavallisimmin 4 tai 5, joita haudotaan noin 16 päivää. Naaras hoitaa ainakin pääosan haudonnasta. Muna painaa 4,09 g. Poikaset lähtevät pesästä noin 10 päivän ikäisinä. Usein 2 pesyettä kesän aikana.

## Ravinto
Talvella siemenet ja kasvien osat, kesällä pääasiassa maassa liikkuvat isot hyönteiset. Voi juoda suolapitoista vettä.

## Lähteet

## Aiheesta muualla
* Parvinen, Pekka 1981: Arokiuru *Melanocorypha calandra** Raahessa. –&nbsp;Lintumies 2.1981 s. 85. LYL.
*
Kiveä ja sämpylää

**Kiveä ja sämpylää** on Juice Leskisen vuonna 1996 julkaistu albumi. Levyn nimi on leikittelevä suomennos sanoista ”rock and roll”.

## Kappaleet
Kaikki kappaleet säveltänyt ja sanoittanut Juice Leskinen, sovittanut Juice Leskinen – Markku Petander (paitsi ”Valmiusjoukkojen marssi” säv. trad.).

#
#
#
#
#
#
#
#
#
#
#
#
#
#
#
#

## Kokoonpano
Levyllä on mukana muusikoita useista suomalaisista orkestereista sekä vuonna 1991 tauolle menneestä Juice Leskinen Grand Slam -orkesterista.

* Juice Leskinen – laulu, kitara
* Markku Petander – kitara, laulu
* Pantse Syrjä – kitara
* Frogley – rummut, laulu
* Janne Haavisto – rummut
* Seija Hurskainen – piano, laulu
* Antti Tammilehto – basso, kitara, laulu
* Anssi Tikanmäki – laulu
* Ila Loueranta – laulu
* Otto Hallamaa – laulu
* Pirkko Uitto – laulu
* Levyn kannet: Leena ja Jouko Järvinen.

## Lähteet
Vesa Helenius

**Vesa Helenius** (s. 5. kesäkuuta 1980 Kotka) on suomalainen entinen jalkapalloilija. Pelipaikaltaan hän oli laitahyökkääjä, mutta pelasi monipuolisuutensa vuoksi usein myös keskikentällä ja puolustuksessa.

Veikkausliigassa Helenius pelasi Kotkan TP:ssä kausina 1999–2000 ja FC KooTeePeessä kausina 2003–2008. Veikkausliigassa pelaamissaan 152 ottelussa hän teki yhdeksän maalia.  Heleniuksella on eniten otteluita vaihtopelaajana Veikkausliigassa, hän tuli vaihdosta kentälle 94 kertaa. Kausina 2009–2013 Helenius on pelannut FC KooTeePeessä Ykkösessä. Juniorina hän on edustanut myös Kotkan Nappuloita, KTP:tä ja Myllykosken Palloa. 

Helenius on koulutukseltaan naprapaatti ja on toiminut kausina 2011–2013 myös FC KooTeePeen kuntovalmentajana.

## Lähteet

## Aiheesta muualla
*Vesa Helenius KooTeePeen sivuilla
Saku (Viro)

**Saku** () on kunta Harjumaan maakunnassa, Virossa. 

## Sijainti
Saku on Tallinnan eteläinen rajanaapuri. Lännessä se rajoittuu Sauen kuntaan, etelässä Kohilaan ja idässä Koseen sekä Kiiliin.

## Kylät ja taajamat
Saku koostuu kahdesta pienkauppalasta (*alevik*): Saku ja Kiisa. Lisäksi kunnassa on 20 kylää. 

## Väestö
Sakussa oli vuoden 2018 alussa 9&nbsp;864 asukasta. Asukasluku on viime vuosina ollut kasvussa: vuonna 2004 asukkaita oli 8&nbsp;480 ja vuoden 2014 alussa 9&nbsp;783.

Vuonna 2011 Sakun kunnassa oli 9 618 asukasta, joista 8 859 (92,1 %) oli virolaisia, 549 (5,7 %) venäläisiä ja 201 (2,1 %) muita kansallisuuksia.

Kunnan keskustaajamassa Sakussa oli vuoden 2007 alussa 4&nbsp;678 asukasta.

## Talous
Sakun taajamassa sijaitsee Saku Õlletehas, ja Saku-olut onkin saanut nimensä paikkakunnan mukaan. 

## Liikenne
Valtatie 11 (Tallinnan kehätie) ja kantatie 15 Tallinnasta Türiin kulkevat Sakun kautta. Rautatie Tallinnasta Lelleen ja edelleen Pärnuun sekä Viljandiin kulkee Sakun kautta.

## Muuta
Saku on Liperin ja Ylöjärven ystävyyskunta.

Kurtnan kylässä sijaitsee Vembu-Tembumaa -niminen huvipuisto.

## Lähteet

## Aiheesta muualla
Ila Loueranta

**Ilkka Väinö Juhani ”Ila” Loueranta** (s. 8. marraskuuta 1955 Kemi) on Kemistä kotoisin oleva suomalainen laulaja ja muusikko. Hänen instrumenttejaan ovat piano, kitara ja basso. Loueranta työskentelee nykyisin (2007) Tampere-talon tekniikassa.

Loueranta tuli tunnetuksi Virroilta kotoisin olleesta Donna-yhtyeestä (1975–1979) sekä vuosina 1981–1991 yhtyeistä Juice Leskinen Slam, jossa hän soitti pianoa, mutta yhtyeen loppuvaiheessa Hannu Tervaharjun erottamisen jälkeen bassoa, ja Juice Leskinen Grand Slam, jossa hän soitti kitaraa ja pianoa. Loueranta lauloi Leskisen yhtyeissä myös taustoja ja soolona joitakin kappaleita. Tunnetuimmat Louerannan soolona laulamat, Leskisen säveltämät ja sanoittamat kappaleet lienevät ”Syys” Juice Leskinen Slam -yhtyeen albumilla *[[Ajan henki (albumi)|Ajan henki]]* (1981), ”Mimosan hipiä” Juice Leskinen Grand Slamin albumilla *[[Pyromaani palaa rikospaikalle]]* (1985) sekä kappale ”MCMLXXXIV” saman yhtyeen livelevyltä *[[Kuopio-Iisalmi-Nivala]]* (1984). Levyllä *[[Kuopio-Iisalmi-Nivala]]* Loueranta tulkitsee yhdessä Juicen kanssa myös kappaleen ”Per Vers, runoilija”, joka alun perin on kuultu albumilla *[[Per Vers, runoilija]]* (1974) Mikko Alatalon laulamana.

Grand Slam -yhtyeen siirryttyä telakalle vuonna 1986 Loueranta on esiintynyt muun muassa Anssi Tikanmäen albumeilla sekä joillakin keikoilla Police-vaikutteisessa Siberia-yhtyeessä. Samaa linjaa Loueranta toteutti edelleen Damfino-kokoonpanossaan, jossa olivat mukana muun muassa Hannu Tervaharju (basso) ja Veltzu Kinnunen (rummut). Tällä kokoonpanolla Loueranta soitti muun muassa Policen kappaleita. Louerannan varsinainen yhtye on kuitenkin bluesia soittava Rootfoot, jossa hän soittaa kitaraa ja laulaa. Loueranta oli myös mukana uudelleen kasatun Grand Slamin vuoden 2007 kiertueella.

## Lähteet

## Aiheesta muualla
*
Kiimingin kirkonkylä

**Kiimingin kirkonkylä** on Oulussa Kiimingin kaupunginosassa sijaitseva taajama. Se on entisen Kiimingin kunnan kuntakeskus ja se sijaitsee valtatien 20 sekä seututeiden St 848 ja St 849 risteyskohdassa Kiiminkijoen rannalla, noin 20 kilometrin päässä Oulun keskustasta. Taajaman väkiluku vuonna 2005 oli 4&nbsp;876 ja pinta-ala 14,4 neliökilometriä, josta vesialuetta 0,8 neliökilometriä.

Kiimingin alueen peruspalvelut on keskitetty kirkonkylälle. Siellä sijaitsevat lisäksi Kiimingin lukio sekä pääkirjasto. Kiimingin kirkko sijaitsee kylän luoteislaidalla Kiiminkijoen partaalla. Kirkonkylällä sijaitsee myös Oskari Jauhiaisen museo.

## Osa-alueet
Aholanmäki, Honkimaa, Isoahonkangas, Jaaranharju, Kaista-aho, Kirkonseutu, Kolamäki, Koskelanperä, Mansikkamaa, Niemeläntörmä, Ponnonmäki, Raatinharju, Sammaloja, Tapaninaho, Viitanmäki.

## Lähteet
Seppo Pääkkönen

**Seppo Sakari Pääkkönen** (s. 15. kesäkuuta 1957 Kuhmo) on suomalainen näyttelijä.

Pääkkönen on näytellyt 1980-luvulta lähtien. Pääkkönen on luonut merkittävää uraa teattereissa. Hän on näytellyt *[[Uuno Turhapuro]]* -elokuvissa sivurooleja ja televisiosarjoissa *[[Salatut elämät]]*, *[[Hynttyyt yhteen]]* ja *[[Tappajan näköinen mies (televisiosarja)|Tappajan näköinen mies]]* parissa jaksoissa. Pääkkönen on näytellyt elokuvassa *[[Matti (elokuva)|Matti]]* Matti Nykäsen isää, sekä *[[Sisko tahtoisin jäädä]]* -elokuvassa Emilian isää. Hän on toiminut myös *[[Urpo ja Turpo]]* -sarjan isän suomenkielisenä äänenä.

## Yksityiselämä
Pääkkönen on näyttelijä Jasper Pääkkösen isä, näyttelijä Antti Pääkkösen isoveli ja taidemaalari Markku Pääkkösen pikkuveli. Lisäksi hänellä on kaksi muuta veljeä, Jukka ja Matti.

Pääkkönen meni naimisiin lavastaja Sari Paljakan kanssa kesällä 2018 ja tuomittin avioeroon keväällä 2025. Pariskunta asui Kuopiossa. Heillä on yksi yhteinen, vuonna 2021 syntynyt poikalapsi. Jasper Pääkkönen ja hänen veljensä Pietu ovat lapsia hänen aiemmasta liitostaan, joka päättyi vuonna 2021. Vuonna 2020 Seppo Pääkkönen kertoi julkisuuteen että oli mennyt Minnesota-hoitoon alkoholisminsa vuoksi.

## Filmografia
### Elokuvat

### Televisiosarjat

### Dubbaukset

## Lähteet

## Aiheesta muualla
* 
*
Nila

**Nila** eli **floeemi** (engl. *phloem*) on putkilokasveissa oleva johtosolukon osa, joka kuljettaa orgaanisia aineita, erityisesti yhteyttämistuotteita lehdistä muualle kasviin. Nila on paljassiemenisillä yksinkertainen siiviläsolujen ketju. Koppisiemenisillä nila on monimutkaisempi ja koostuu siiviläputkista, nilatylppysoluista, seurasoluista ja niini- eli nilasyistä. Nila ympäröi puuosaa yhtenäisenä kerroksena.

Nilan johtosolutyyppejä ovat siiviläsolut ja siiviläputket, jotka kuljettavat muun muassa yhteyttäistuotteita. Siiviläsolut ovat pitkiä, umpimaisia ja suippuja soluja, joiden seinissä on niin sanottuja siiviläalueita. Näitä reiällisiä alueita on tasaisesti koko solun pituudella. Niissä on paljon huokosaukkoja, joidenka lävistävän endoplasmakalvoston kautta siiviläsolut ovat yhteydessä viereisiin soluihin. Siiviläsoluja kehittyneempi järjestelmä on siiviläputki, jossa on siiviläputkisoluja. Niiden päässä on siivilälevyjä, joiden avulla putkisolut liittyvät siiviläputkeksi. Siiviläputkisolujen siiviläalueet ovat pienempiä ja niiden huokosaukot ovat pienempiä kuin siiviläsolujen vastaavat.

Nilasolukossa on usein myös niin sanottuja nilatylppysoluja, joihin yleensä varastoidaan ergastisia aineita, kuten tärkkelystä, tanniinia ja mineraalikiteitä. Tylppysolut voivat erikoistua siiviläputkien päiden lähellä siirtäjäsoluiksi. Nilaa tukevia rakenteita ovat nilasyyt.

Nilan keskeisin tehtävä on sokerien kuljettaminen. Sokerin osuus kaikista kuljetettavista aineista on 80–90 prosenttia. Nilassa kulkee myös jonkin verran epäorgaanisia ravinteita, sokerialkoholeja, hormoneita ja aminohappoja.

Männyn nilasta on tehty pettujauhoa.

## Lähteet
*

### Viitteet
Kiimingin lukio

**Kiimingin lukio** on Oulussa, Kiimingin kaupunginosassa toimiva lukioasteen oppilaitos. Lukiossa opiskelee yli 300 opiskelijaa, jotka ovat kotoisin entisistä Kiimingin, Yli-Iin ja Ylikiimingin kunnista sekä Oulun kaupungista. Lukio on luokaton lukio, jonka oppilasvalinta tapahtuu yhteishaun kautta. Lukiossa on käytössä viisijaksojärjestelmä. Rehtorina toimii Pia Räsänen ja vararehtorina Jussi Tyni.

Lukio toimii uudessa, vuonna 1988 käyttöön otetussa rakennuksessa, jonka ovat suunnitelleet Päivi Mikola ja Erkki Saurama arkkitehtitoimisto Saurama Oy:stä. Rakennuksessa suoritettiin vuonna 2013 peruskorjaus; sen aikana opiskelu tapahtui Kiimingin entisen kunnantoimiston tiloissa. Lukion välittömässä läheisyydessä sijaitsevat myös yleisurheilu- ja pesäpallokenttä, tenniskentät, Kiimingin pääkirjasto sekä Kiiminkipuiston koulu. 

## Lähteet

## Aiheesta muualla
* Kiimingin lukio
L (albumi)

**L** on Juice Leskisen albumi, joka julkaistiin vuonna 2000 Leskisen 50-vuotispäivän kunniaksi. L tarkoittaa roomalaisilla numeroilla viittäkymmentä.

## Kappalelista

Kaikki kappaleet säveltänyt, sanoittanut ja sovittanut Juice Leskinen, paitsi ”Mikä mies” (sov. Leskinen–Suvalo), ”Nolojen tilanteiden chachacha” (sov. Leskinen–Kätkä), ”Rampojen valssi” (sov. Kätkä) ja ”Vahdinvaihto” (säv. Bob Dylan, suom. san. Leskinen)

#
#
#
#
#
#
#
#
#
#
#
#
#
#
#
#
#
#
#

## Kokoonpano

* Juice Leskinen &ndash; laulu, kitara
* Juuso Nordlund &ndash; basso
* Antti Tammilehto &ndash; basso, kitara, laulu
* Frogley &ndash; rummut, lyömäsoittimet, laulu
* Ippe Kätkä &ndash; lyömäsoittimet, rummut
* Eero ”Safka” Pekkonen &ndash; piano, urut, urkuharmooni, syntetisaattori, haitari, lyömäsoittimet, laulu
* Ila Loueranta &ndash; laulu
* Jari Yliaho &ndash; kitara, laulu
* Dave Lindholm &ndash; kitara
* Seppo Alajoki &ndash; kitara, banjo, laulu

Levyllä vierailevat myös Vesa Hyrskykari (tenorisaksofoni), Pia Bos (laulu, tinapilli), Seija Hurskainen (laulu), Jukka Kaven, Pirkko Kontkanen (viulu), Toni Lähteenmäki (laulu, kitara), Marjo Minkkinen (laulu), Nipa Niilola (kitara, mandoliini), Jari Pasanen (kitara), Ursula Salo (laulu), Satu Sopanen (kantele, laulu) ja Salli Suvalo (laulu, tinapilli).

## Lähteet
Hiekkasärkkä

**Hiekkasärkät** ovat rantamuodostumia, joita muodostuu merenrannikolle merivirtausten kuljettettua maa-ainesta hieman rannikkoa kauemmas. Hiekkasärkkiä on esimerkiksi Liettuan ja Venäjän rajaseudulla sijaitsevalla Kuurinkynnäällä ja Venetsian laguunissa. Hiekkäsärkkiä on myös Kalajoella, missä hiekkasärkkien seudulla on uimaranta ja leirintäalue. Kuurinkynnäällä Venäjän puolella on kansallispuisto. Nämä hiekkasärkät muodostuivat jääkauden jälkeen moreeniselänteelle kasaantuneista hiekkadyyneistä. Alueella olevat hiekkadyynit ovat kymmeniä metrejä korkeita.

## Lähteet
Hippos (lehti)

**Hippos** on Suomen Ratsastajainliiton jäsenlehti. Sen ensimmäinen numero ilmestyi vuonna 1948. Lehti ilmestyy seitsemän kertaa vuodessa.

Lehti kuuluu Ratsastajainliiton jäsenetuihin ja postitetaan kaikille Ratsastajainliiton jäsenseurojen jäsenille. Lehti jaetaan noin 40&nbsp;000 talouteen. Muut kuin seurojen jäsenet voivat tilata lehden, ja sitä myydään myös irtonumeroina kioskeissa ja kaupoissa.

Hippos on alansa suurin erikoisjulkaisu Suomessa ja kuuluu Aikakauslehtien liittoon. Hippos on nelivärinen aikakauslehtityyppinen, noin 96-sivuinen julkaisu. Lehdessä on artikkeleita enimmäkseen ratsastuksesta ja kilpailuista, mutta myös muista hevosiin liittyvistä aiheista. Jokaisessa numerossa on mukana SRL:n Info-liite, joka sisältää tiedotuksia muun muassa kilpailuista ja valmennuksista. 

## Lähteet
Vytegra

**Vytegra** () on kaupunki Vologdan alueella Venäjällä. Se sijaitsee Vytegrajoen varrella varrella 15 kilometriä Äänisestä etelään. Vytegrassa on Volgan ja Itämeren välisen vesireitin satama. Kaupunki on Vytegran piirin keskus. Asukkaita on 10&nbsp;292 (vuonna 2023).

1400–1500-luvulla seutu kuului Novgorodin Äänisen viidenneksen Vytegran pogostaan, jossa sijaitsi paikallisen suola- ja viljakaupan keskus. Vuodesta 1710 lähtien tunnetaan Vjangin satamapaikka, joka toimi Pietari–Arkangeli -kauppareitin välietappina. Vuonna 1773 kylä sai kaupunkioikeudet ja samalla nimeksi otettiin Vytegra paikkakuntaa halkovan joen mukaan.

1700-luvulla kaupungin asukkaat harjoittivat lähinnä kauppaa ja pienten jokilaivojen rakentamista. Vuonna 1810 avatun Marian kanavan ansiosta Vytegrasta tuli huomattava kauppakeskus, mutta rautateiden rakentamisen seurauksena sen merkitys väheni. 1800-luvun lopulta lähtien Vytegra oli Novgorodin lääniin kuulunut hiljainen kihlakaupunki, jota käytettiin poliittisesti epäluotettavien henkilöjen karkotuspaikkana.

Vuonna 1964 Marian kanavan korvasi Volgan–Itämeren vesitie, joka huomattavasti elvytti kaupungin talouselämää. Nykyään Vytegrassa on metalli- ja elintarviketeollisuutta.

Nähtävyyksiä ovat vuosina 1796–1800 rakennettu Ylösnousemuksen kirkko ja sitä ympäröivät 1700-luvun lopun – 1800-luvun alun kauppiastalot. Vytegrajoen vasemmalla rannalla on pseudovenäläiseen tyyliin rakennettu  Herran temppeliin tuomisen kirkko (1869–1873). Sen lähellä on runsaasti koristeltu puinen Iisakin kappeli. Seitsemän kilometrin päässä Vytegrasta, entisellä pogostalla on Kristuksen käsittä tehdylle ikonille omistettu kirkko (1780).

Kaupungissa toimii siellä asuneelle talonpoikaisrunoilija Nikolai Kljujeville omistettu museo sekä alueen kansanperinnettä ja henkistä kulttuuria esittelevä kotiseutumuseo.

## Lähteet

## Aiheesta muualla

* Vytegra Vologdan alueen sivustolla  
* Vytegran piirin sivusto
Solukko

**Solukko** on kasveilla oleva samanlaisista tai samaa tehtävää toimittavista soluista koostuva kokonaisuus. Erilaiset solukot muodostavat edelleen elimiä, kuten esimerkiksi lehden. Kasvien solukoita voidaan määritellä niiden ulkonäön tai tehtävän perusteella. Eläimillä vastaavanlaisia solujoukkoja ei kutsuta solukoiksi, vaan kudoksiksi. Poikkeuksena on kuitenkin erilaistumamattomista eläinsoluista muodostunut syöpäsolukko.

## Erilaisia solukoita
* johtosolukko
** puu eli ksyleemi
** nila eli floeemi
* perussolukko eli tylppysolukko eli parenkyymisolukko:
** klorenkyymi eli yhteyttävä parenkyymisolukko
** aerenkyymi eli tuuletussolukko
* jakautumissolukko:
** kärkikasvupisteiden solut
** jälsi, jännejälsi, jännevälijälsi ja korkkijälsi
* tukisolukko:
** kollenkyymi
** sklerenkyymi
* rajoitussolukko:
** epidermi, ritsodermi ja eksodermi
** endodermi eli sisäketto
** peridermi eli korkkikuori
** kaarna
* varastosolukko:
** vesisolukko
Etelänsatakieli

**Etelänsatakieli** (*Luscinia megarhynchos*) on sieppojen heimoon lukeutuva varpuslintu.

## Koko ja ulkonäkö
Linnun pituus on 15–16,5&nbsp;cm. Ulkonäöltään erehdyttävästi satakielen näköinen. Selkäpuoli on lämpimänruskea, pyrstö ja yläperä kirkkaan punaruskeat. Vatsapuoli on harmahtavan beige, mutta kyljet ja kurkku ovat yleensä tummemmat, tasaisen beigenruskeat. Pää on harmahtavan kellanruskea. Silmä on kookas ja musta, ja sitä ympäröi vaalea silmärengas. Lajia on joskus mahdotonta erottaa satakielestä, mutta etelänsatakielen pyrstön yläpinta on punaisempi, eikä sillä ole rinnassa selvää harmaata suomukuviointia kuten satakielellä yleensä.

Etelänsatakielellä ei ole selvää kutsuääntä. Varoitusääniä ovat viheltävä ja hieman nouseva ”yihp” sekä nariseva ”errr”. Etelänsatakielen laulu on melodista, voimakasta ja koko ajan muuntelevaa. Säkeet ovat melko lyhyitä, 2–4 sekuntia, ja niiden välissä on usein saman pituinen tauko. Säkeet rakentuvat trilleistä, huiluvihellyksistä sekä solisevista ja pulputtavista äänistä. Satakieli ja etelänsatakieli voivat omaksua toisiltaan laulun osia tai joskus myös koko säkeen. Yleisempää on, että satakieli matkii etelänsatakielen laulua.

## Esiintyminen
Viimeinen jääkausi erotti satakielet kahdeksi erillispopulaatioksi, jotka kehittyivät eri lajeiksi. Etelänsatakieli esiintyy Keski- ja Etelä-Euroopassa, sekä Lähi-idästä aina Mongoliaan saakka. Euroopan kanta on 8,5–23 miljoonaa yksilöä. Laji on muuttolintu, joka talvehtii eteläisessä Afrikassa. Suomessa tavataan lähes vuosittain joitakin yksilöitä.

## Elinympäristö
Etelänsatakieli pesii metsissä ja metsiköissä, joissa on runsaasti aluskasvillisuutta. Se elää mielellään vesistöjen läheisyydessä.

## Lisääntyminen

Pesä on maassa kasvillisuuden kätköissä, joskus matalalla kasvillisuuden varassa. Munia on 4–5, joita naaras yksin hautoo noin 13 päivää. Poikaset lähtevät pesästä lentokyvyttöminä 11 päivän ikäisinä. Pesii tavallisesti kahdesti kesän aikana. Naaras voi munia toisen pesyeen, vaikka ensimmäisessä poikaset ovat yhä pesässä. Siinä tapauksessa koiras huolehtii ensimmäisen pesyeen poikasten ruokkimisesta.

## Ravinto
Etupäässä maassa liikkuvat hyönteiset ja muut selkärangattomat, kuten ampiaiset ja muurahaiset. Syksyllä syö myös marjoja.

## Lähteet

## Aiheesta muualla
* Erkinaro, Eino, Finlund, Matts, Helle, Pekka & Merilä, Eino 1981: Etelänsatakieli *Luscinia megrahynchos** Hailuodossa 1976. – Lintumies 3.1981 s. 128. LYL.
Lauantaiseura (täsmennyssivu)

**Lauantaiseura** voi tarkoittaa:

* Lauantaiseura, 1830-luvulla Helsingissä toiminut opiskelijoiden perustama kulttuuriseura.
* *Lauantaiseura*, Helsingin Sanomien politiikan toimituksen toimittajien salanimellä toiminut ryhmä, joka kirjoitti vuonna 1981 teoksen *[[Tamminiemen pesänjakajat]]*.
* Lauantaiseura (televisio-ohjelma), suomalainen television ajankohtaisohjelma.
SRL

**SRL** voi viitata seuraaviin yhdistyksiin:
*Suomen Ratsastajainliitto
*Suomen Rugbyliitto
*Rautatieläisten Liitto
*RadioMedia, aikaisemmalta nimeltään *Suomen Radioiden Liitto SRL*